ไมเคิล อี. บราวน์

ไมเคิล อี. บราวน์ (; เกิด 5 มิถุนายน ค.ศ. 1965) เป็นนักดาราศาสตร์ชาวอเมริกันที่เป็นศาสตราจารย์ด้านวิทยาดาวเคราะห์ที่ California Institute of Technology (Caltech) ตั้งแต่ ค.ศ. 2003 ทีมของเขาค้นพบวัตถุพ้นดาวเนปจูนหลายแห่ง รวมถึงดาวเคราะห์แคระอีริส ซึ่งเดิมคาดว่าใหญ่กว่าดาวพลูโต ก่อให้เกิดประเด็นเกี่ยวกับนิยามของดาวเคราะห์

ทั้งตัวเขาเองและผู้อื่นต่างเรียกเขาว่า ชายผู้ "ฆ่าดาวพลูโต"Astronomer Who ‘Killed’ Pluto to Present Annual Science Lecture. Sarah Lawrence College – News and Events. April 13, 2009, retrieved January 11, 2011 เนื่องจากเขามีส่วนสนับสนุนให้ลดสถานะของพลูโตลงเป็นดาวเคราะห์แคระ หลังจากการค้นพบอีริสและดาวเคราะห์แคระอื่น ๆ ที่อาจอยู่เลยวงโคจรของเนปจูน เขาเป็นผู้เขียนหนังสือ ฮาวไอคิลด์พลูโตแอนด์วายอิตแฮดอิตคัมมิง ซึ่งตีพิมพ์ใน ค.ศ. 2010 เขาได้รับรางวัล Kavli Prize (ร่วมกับ Jane Luu และ David C. Jewitt) ใน ค.ศ. 2012 "สำหรับการค้นพบและจำแนกลักษณะของแถบไคเปอร์และสมาชิกที่ใหญ่ที่สุดในนั้น ซึ่งเป็นงานที่นำไปสู่ความก้าวหน้าครั้งสำคัญในการทำความเข้าใจประวัติศาสตร์ของระบบสุริยะของเรา"

 ชีวิตช่วงต้นและการศึกษา 
บราวน์เติบโตที่ฮันต์สวิลล์ รัฐแอละแบมา และจบการศึกษาจากไฮสกูลเวอร์จิล ไอ. กริสสันใน ค.ศ. 1983 เขาได้รับปริญญา  A.B. สาขาฟิสิกส์จากมหาวิทยาลัยพรินซ์ตันใน ค.ศ. 1987 ซึ่งเขาเป็นสมาชิกของ Tower Club เขาเขียนวิทยานิพนธ์ระดับปริญญาตรีเรื่อง "Simulating the measurement of the correlation function of the Shane–Wirtanen galaxy counts" สำเร็จ ภายใต้การดูแลของ Edward J. Groth เขาศึกษาต่อในระดับบัณฑิตศึกษาที่มหาวิทยาลัยแคลิฟอร์เนีย เบิร์กลีย์ ซึ่งเขาได้รับปริญญา MA สาขาดาราศาสตร์ใน ค.ศ. 1990 และปริญญา PhD สาขาดาราศาสตร์ใน ค.ศ. 1994

 อาชีพ 

 ข้อเสนอดาวเคราะห์ดวงที่ 9 
ในเดือนมกราคม ค.ศ. 2016 บราวน์และคอนสแตนติน บาตือกิน นักดาราศาสตร์จาก Caltech ได้เสนอการมีอยู่ของดาวเคราะห์เก้า ซึ่งเป็นดาวเคราะห์ขนาดใหญ่ที่มีขนาดอยู่ระหว่างโลกกับเนปจูน นักดาราศาสตร์ทั้งสองได้ให้สัมภาษณ์ที่บันทึกไว้ โดยอธิบายวิธีการและเหตุผลในการเสนอการมีอยู่ของดาวเคราะห์ดวงที่ 9 เมื่อวันที่ 20 มกราคม ค.ศ.  2016.

 ผลงานอื่น 
ใน ค.ศ. 2010 บราวน์ได้ตีพิมพ์บันทึกความทรงจำเกี่ยวกับการค้นพบของเขาและชีวิตครอบครัวในชื่อ ฮาวไอคิลด์พลูโตแอนด์วายอิตแฮดอิตคัมมิง

 เกียรติยศ รางวัล และการยกย่อง 
บราวน์ได้รับการยกย่องให้เป็นหนึ่งใน 100 บุคคลผู้ทรงอิทธิพลที่สุดของนิตยสารไทม์ใน ค.ศ. 2006 ใน ค.ศ. 2007 เขาได้รับรางวัลเฟย์นแมนประจำปีของ Caltech ซึ่งเป็นรางวัลเกียรติยศสูงสุดด้านการสอนของ Caltech ดาวเคราะห์น้อย 11714 ไมก์บราวน์ ซึ่งค้นพบเมื่อวันที่ 28 เมษายน ค.ศ. 1998 ได้รับการตั้งชื่อเพื่อเป็นเกียรติแก่เขา ใน ค.ศ. 2012 บราวน์ได้รับรางวัล Kavli Prize ในสาขาฟิสิกส์ดาราศาสตร์

 ชีวิตส่วนตัว 
บราวน์สมรสกับไดแอน บินนีย์ () ในวันที่ 1 มีนาคม ค.ศ. 2003 และมีลูกสาวคนเดียว

 อ้างอิง 


 แหล่งข้อมูลอื่น 

 Brown's homepage

 Mike Brown's planets Brown's blog
 The Search for Planet Nine  Konstantin Batygin's and Brown's blog
 Brown's Talk on How I Killed Pluto and Why It Had It Coming Part of the Silicon Valley Astronomy Lecture Series
 The Tenth Planet, by Alec Wilkinson, The New Yorker, July 24, 2006


หมวดหมู่:ผู้ค้นพบอุกกาบาต
หมวดหมู่:ผู้ค้นพบวัตถุพ้นดาวเนปจูน
*
หมวดหมู่:ดาวเอริส
หมวดหมู่:บุคคลจากฮันต์สวิลล์
หมวดหมู่:ความเป็นดาวเคราะห์ของพลูโต
หมวดหมู่:ศิษย์จากมหาวิทยาลัยพรินซ์ตัน